Tafaska tis 9 tagraɣlant n tefɣal n lezzayer (FIBDA) 2016 tessekcem-d i tikkelt tamezwarut tifɣal n umsuneɣ n Finland “Ilpo Koskla” id- yessuqlen seg tutlayt tafinlandit d teglizit ɣer teqbaylit. “Le Stand Oxygen Publishing House”; axxam n tezrigin n lezzayer sumerd sin n wungalen yettwasuqqlen ɣer tmaziɣt “aɣerrab n uugafa” iyesɛan 128 n yisebtar d “astewtew n citan”i yesɛan 120 n yisebtar ; s yagi s wayen ak i yesla amsuneɣ “Ḥamza Ɛmaruc”yexdem ahil i wesnulfu n yimeɣriyen akken ad tennerni tɣuri ladɣa i wegrud s tutlayt taqbaylit ; yettwali tasekla tafinlandit d tin n tidet tettwassen deg umaḍal maca ur tettwassen ara di tmurt lezzayer.26 “Ḥamza Ɛmaruc” azal n semmus n yiseggasen aya i yella di tmurt n Finland; d amsuqqel seg tutlayt tiglizit d tfinlandit ɣer teqbaylit;yexdem kra n tsuqqilin ula ɣer taɛrabt; adlis-ines amezwaru d tasuqqilt ɣer tamziɣt seg tegrumma n yimarikaniyen isem-is “Un départ sans a dieu”id-yefɣen deg useggas 2004.Ameskar “Ilpo Koskela”yetteki i tikkelt tis snat d (FIBDA) yefka azal i wayen yexdem iwala d akken tasuqqilt i yexdem i wungalen ɣer teqbaylit d azal i yerna ɣer umecwar-is d tẓuṛi-ines.Tifɣal nnerna-t s waṭas di tmurt n Finland anda idtewwi tamurt-agi aṭas ɣef tẓuṛi-agi tis tẓa.27 “Koskla” yebda amecwar-is deg taɣult-agi n tefɣal tlatin n yiseggasen uqbel ; yessufeɣ-d azal n 30 n yedlisen id-yettwasuqqlen seg semmus n tutlayin nniḍen; rnu yetteki deg waṭas n tmeskanin n tesfifin-agi di tmurt n Finland d t tmura tiberraniyin. Azal n 40 n tmura rnant ttekkint ɣer (FIBDA) s uttekki n 9 n yexxamen n tezrigin n lezzayer.28 3.2.2 Ayen yettwarun n tefɣal di tsekla taqbaylit: